Gata Rustemovich Kamski

Gata Rustemovich Kamski o Gataulla Rustemovich SabirovPropra nomi relatanta a Rusa linguo esas rezulto di Idala latinigado, do li esas plene lektebla en Ido. (tatare: Гатаулла Рөстәм улы Сабиров/Ğataulla Röstäm ulı Sabirov) (n. ye la 2ma di junio 1974) esis Sovietiana e (de 1989) Usana shakoludisto.

En 1993 il ludis en paralela turniri di pretendanti di FIDE (lore oficala) e di PCA (oficala nuntempe). En quarimfinalo di PCA-turniro Kamski vinkis kontre Vladimir Kramnik (4½:1½), e en mifinalo – Nigel Short (5½:1½). En finalo perdis il kontre Viswanathan Anand (4½:6½). En mifinalo di FIDE-turniro il vinkis kontre Viswanathan Anand 6:4, e en finalo kontre Valeri Salov (5½:1½). Do Kamski en 1996 havis chanco por championeso en konkurso kontre Anatoli Karpov, ma perdis 7½:10½. En 1999 en FIDE-turniro di pretendanti perdis kontre Alexandr Halifman. En sequanta turniro di pretendanto en 2007 Kamski perdis en 2ma fazo kontre Baris Gelfand. En 2009 ludis finalo di turniro di pretendanti kontre Veselin Topalov, qua perdis 2½:4½.

Kamski partoprenis sesfoye en shakoludo-olimpiadi ganinte 3 medali: bronza medalii esquadale (2006, 2008), e un bronza individuale (2012).

Sua maxim granda rango Kamski ganis ye la 1ma di junio 2013 – 2763, 11ma pozeso en la mondo.

Segun datumi di FIDE por septembro 2024 Gata Kamski esis (kun grado 2609) 151ma shakoludisto dil mondo.

Il havas titulo grandmastro (GM) de 1990.

 Referi 

Kategorio:Sovietiana shakoludisti
Kategorio:Usana shakoludisti